钦定古今图书集成/理学汇编/学行典/第216卷 > 黄国靖
## 钦定古今图书集成/理学汇编/学行典/第216卷 > 黄国靖

按《丰城县志》：“黄国靖，荷塘里人。继母程私其所生，乘
闲谮父，杖几死。靖益小心敬事母，寻悔。父本和被豪
挟诬，台使者捕之急，和体丰惧刑，拟必死，举家窜逃，
靖挺然以身代。孤仅五岁，竟弗子，苦楚备尝，事得雪。
无何，以暴疾卒。先二日，遗从弟国华书曰：‘心不可不
尽，身不可不劳，死以全亲，获死所矣’。卒之日，年二十”
有四，乡人怜而壮之。